[{"text_idx": "#000001", "text": "Mereannipasta, nagu oleksid Vahemere rannikule seilanud"}, {"text_idx": "#000003", "text": "250 g linguine pastat (Tartu Mill)"}, {"text_idx": "#000004", "text": "ko\u0303va laabijuustu serveerimiseks, nt Forte"}, {"text_idx": "#000005", "text": "va\u0308rsket ts\u030cillit ja jahvatatud musta pipart"}, {"text_idx": "#000006", "text": "Pikk to\u0308o\u0308pa\u0308ev seljataga ja unistustes luristad hoopis Vahemere pa\u0308ikese all tummist mereannipastat, aga tegelikkus on tavaline Eesti suvi. Pole hullu \u2013 haara pakk Bouilabaisse\u2019i puljongit u\u0308hte ka\u0308tte, teise ka\u0308tte va\u0308rsket pastat (vo\u0303i lepi linguine pakiga), su\u0308gavku\u0308lmast mereannisegu ning pane ko\u0303ik korraga potti. Ro\u0308sti veel paar head viilu saia, to\u0303mba kriim vo\u0303id peale ning ho\u0303o\u0303ru ku\u0308u\u0308slauguga sisse. Ta\u0308pselt nii kaua kulubki aega, et pasta saaks puljongis valmis, mereannid tips-tops ku\u0308pseks ning ja\u0308a\u0308b vaid laisalt paar lehte peterselli peale rebida."}, {"text_idx": "#000008", "text": "Vo\u0303ta ko\u0303rge servaga pann, et kogu roog valmiks u\u0308hes no\u0303us. Viiluta puhastatud ku\u0308u\u0308slauk ning u\u0308ks punane paprika, ha\u0308sti peenelt."}, {"text_idx": "#000009", "text": "Kuumuta panni po\u0303hjas pisut o\u0303li ja keeruta seal viilutatud ku\u0308u\u0308slauk ning paprika ribad. Nu\u0308u\u0308d rebi puljongi pakk avatuks ning vala potti ning lase keema to\u0303usta. Lisa linguine pasta vo\u0303i hoopis tagliatelle. Pasta keemisaega kontrolli kindlasti pakilt \u2013 al dente!"}, {"text_idx": "#000010", "text": "Kui pasta on peaaegu al dente, lisa pannile ka mereannisegu. Olgu seal siis mistahes merelisi tegelasi! Sega pannil ku\u0308psevat pastarooga. Maitse, ehk vajab pasta veidi lisa soola!"}, {"text_idx": "#000011", "text": "Haki lahke punt peterselli ning riivi pisut ko\u0303va laabijuustu peale ning serveeri."}, {"text_idx": "#000012", "text": "Kui armastad tulisust, haki jupp va\u0308rsket ts\u030cillit peale ning viimistle maitsed jahvatatud musta pipraga."}]